2. ปัจจัยความเสี่ยงและการบริหารความเสี่ยง

หลักการบริหารความเสี่ยง

ธนาคารมีการบริหารความเสี่ยงโดยหน่วยงานที่เป็นอิสระ
รับผิดชอบบริหารความเสี่ยงให้อยู่ภายใต้ระดับความเสี่ยงที่ยอมรับได้ตามที่ได้รับอนุมัติจากคณะกรรมการธนาคาร
การบริหารความเสี่ยงกระทำผ่านโยบายที่ได้กำหนดไว้
การปฏิบัติตามกระบวนการอนุมัติสินเชื่อที่รัดกุม กระบวนการติดตามและควบคุมความเสี่ยง
และการปฏิบัติตามหลักการกำกับดูแลกิจการที่ดี ทั้งนี้
เพื่อให้เกิดความสมดุลระหว่างผลตอบแทนและระดับความเสี่ยง
กลุ่มงานบริหารความเสี่ยงมีระบบสารสนเทศเพื่อการจัดการ (MIS)
เพื่อทำการวิเคราะห์ประเมินผลจัดการ และควบคุมความเสี่ยงต่าง ๆ
โดยธนาคารใช้วิธีบูรณาการในการจัดการความเสี่ยงหลัก 3 ด้าน ได้แก่ ความเสี่ยงด้านเครดิต
ความเสี่ยงด้านตลาด และความเสี่ยงด้านปฏิบัติการ

กลุ่มงานบริหารความเสี่ยง ดำเนินการภายใต้หลักการดังต่อไปนี้

(1) จัดให้มีโครงสร้างและระบบการบริหารความเสี่ยงพื้นฐานเพื่อสนับสนุนการเติบโตทางธุรกิจ

(2) สามารถระบุเหตุการณ์ความเสี่ยงที่มีนัยสำคัญ และวางแผนรับมือความเสี่ยงนั้นได้

(3) บริหารภาพรวมความเสี่ยง บริหารระดับผลตอบแทนต่อความเสี่ยง
และบริหารการดำเนินการตามแผนธุรกิจ
โดยให้ความสูญเสียที่เกิดขึ้นอยู่ในระดับความเสี่ยงที่ยอมรับได้

(4) คาดการณ์สถานการณ์ที่อาจก่อให้เกิดผลกระทบในทางลบต่อธนาคาร
และวางแผนการบริหารรองรับความเสี่ยงด้านเครดิต ด้านปฏิบัติการ ด้านตลาด
และด้านสภาพคล่องภายใต้สถานการณ์เหล่านี้เพื่อลดผลกระทบที่อาจเกิดขึ้น

(5) มีการติดตามความเสี่ยงในการดำเนินธุรกิจทุกประเภทอย่างเพียงพอ
โดยครอบคลุมถึงการรายงานสถานะความเสี่ยงการกระจุกตัว และปัจจัยที่มีผลกระทบอย่างมีนัยสำคัญ

โครงสร้างการบริหารความเสี่ยง

คณะกรรมการธนาคารมอบหมายให้กลุ่มงานบริหารความเสี่ยงกำหนดนโยบายการบริหารความเสี่ยงและวิธีการที่เหมาะสมสำหรับความเสี่ยงแต่ละประเภท
โดยนโยบายและวิธีการที่พัฒนาขึ้นจะสอดคล้องกับระดับความเสี่ยงที่ยอมรับได้
และได้รับการอนุมัติจากคณะกรรมการบริหารความเสี่ยงและคณะกรรมการธนาคาร
นอกจากนั้นกลุ่มงานบริหารความเสี่ยงมีหน้าที่ติดตามและรายงานคุณภาพของพอร์ตสินเชื่อ
ความเสี่ยงที่มีนัยสำคัญ และกลยุทธ์ในการจัดการความเสี่ยงที่อาจเกิดขึ้นในอนาคต
ทั้งในระดับพอร์ตสินเชื่อและในระดับรายบัญชี ต่อคณะกรรมการธนาคารและคณะกรรมการอื่น ๆ
ที่เกี่ยวข้อง

อำนาจ หน้าที่ และ ความรับผิดชอบ ที่เกี่ยวข้องกับการบริหารความเสี่ยงด้านเครดิต
ประกอบไปด้วย

 คณะกรรมการธนาคาร เป็นผู้กำหนดระดับความเสี่ยงที่ยอมรับได้ของธนาคาร
คณะกรรมการธนาคารมีอำนาจอนุมัติคำขอสินเชื่อที่มีวงเงินเกินกว่า 3,000 ล้านบาท
และมอบหมายให้คณะกรรมการพิจารณาสินเชื่อมีอำนาจอนุมัติคำขอสินเชื่อที่มีวงเงินไม่เกิน 3,000
ล้านบาท นอกจากนี้
คณะกรรมการธนาคารยังกำกับดูแลการทำหน้าที่ของคณะกรรมการพิจารณาสินเชื่อ
และคณะกรรมการบริหารความเสี่ยงด้วย

 คณะกรรมการพิจารณาสินเชื่อ
ประกอบด้วยเจ้าหน้าที่บริหารระดับสูงของกลุ่มงานบริหารความเสี่ยง และหน่วยงานอื่นที่เกี่ยวข้อง
คณะกรรมการพิจารณาสินเชื่อมีอำนาจอนุมัติสินเชื่อที่มีวงเงินไม่เกิน 3,000 ล้านบาท

 คณะกรรมการบริหารความเสี่ยง มีหน้าที่หลักดังนี้

(1)
อนุมัติและเสนอความเห็นให้คณะกรรมการธนาคารอนุมัตินโยบายและกระบวนการบริหารความเสี่ยงต่าง
ๆ สำหรับธนาคารและบริษัทในกลุ่มธุรกิจทางการเงินของธนาคาร

(2) ทบทวนคุณภาพพอร์ตสินทรัพย์ของธนาคารและบริษัทในกลุ่มธุรกิจทางการเงิน

(3) ทบทวนความเสี่ยงด้านตลาดและด้านปฏิบัติการที่สำคัญ
ทบทวนความเสียหายที่เกิดขึ้นจากการปฏิบัติงาน (เช่น การทุจริต)
รวมถึงความผิดพลาดที่เกี่ยวข้องกับระบบงานและบุคลากร

(4) ปฏิบัติการ หรือสั่งการ
เพื่อให้มั่นใจว่าธนาคารมีการปฏิบัติตามข้อกำหนดทั้งหมดที่เกี่ยวข้องกับการบริหารความเสี่ยง

 คณะกรรมการบริหารสินทรัพย์และหนี้สิน มีหน้าที่หลักดังนี้

(1) จัดการให้มีการจัดสรรเงินที่เหมาะสมต่อแผนการเติบโตของธนาคาร

(2) บริหารจัดการสินทรัพย์และหนี้สินตามระยะเวลาครบกำหนดและอัตราดอกเบี้ยที่ต้องการ
ทั้งสำหรับสกุลเงินบาทและสกุลเงินต่างประเทศ

(3) รักษาระดับความเพียงพอของสภาพคล่อง
ให้เป็นไปตามนโยบายการบริหารความเสี่ยงด้านสภาพคล่อง
สอดคล้องกับประมาณการการเติบโตของสินทรัพย์ การชำระคืนหนี้สินและแนวโน้มอัตราดอกเบี้ย

(4) บริหารจัดการสภาพคล่องส่วนเกินให้เป็นไปอย่างมีประสิทธิภาพและก่อให้เกิดผลตอบแทนสูงสุด

(5) อนุมัติอัตราดอกเบี้ยสำหรับสินทรัพย์และหนี้สินของธนาคาร

 คณะกรรมการพิจารณาการประเมินมูลค่าสินทรัพย์ มีหน้าที่หลักดังนี้

(1) กำหนดและทบทวนนโยบายและกระบวนการประเมินราคาหลักประกันสินเชื่อ
และทรัพย์สินรอการขายที่ได้มาจากการชำระหนี้หรือซื้อจากการขายทอดตลาดเพื่อให้เป็นไปตามข้อบังคับที่เกี่ยวข้องกับการประเมินราคา

(2) ดูแลและควบคุมการประเมินราคาโดยผู้ประเมินราคาภายในให้ปฏิบัติงานด้วยความซื่อสัตย์
ถูกต้อง และเป็นไปตามแนวทางที่ธนาคารและธนาคารแห่งประเทศไทยกำหนด

(3)
ทบทวนและอนุมัติผลการประเมินราคาที่จัดทำโดยผู้ประเมินราคาภายในหรือผู้ประเมินราคาอิสระ

การบริหารจัดการเงินกองทุน

ธนาคารจัดให้มีกระบวนการประเมินความเพียงพอของเงินกองทุน(Internal Capital
Adequacy Assessment Process – ICAAP) ตามหลักเกณฑ์การกำกับดูแลเงินกองทุน
(Pillar 2) ของธนาคารแห่งประเทศไทยมาตั้งแต่ปี 2553
กลุ่มงานบริหารความเสี่ยงเป็นกลุ่มงานที่ประเมินความเพียงพอของเงินกองทุนสำหรับความเสี่ยงที่กำหนดตามหลักการที่
1 (Pillar 1) ได้แก่ ความเสี่ยงด้านเครดิต ความเสี่ยงด้านตลาด และความเสี่ยงด้านปฏิบัติการ
และตามหลักการที่ 2 (Pillar 2) ได้แก่ ความเสี่ยงจากการกระจุกตัวด้านเครดิต
ความเสี่ยงด้านอัตราดอกเบี้ยที่อยู่ในบัญชีเพื่อการธนาคาร ความเสี่ยงด้านสภาพคล่อง
ความเสี่ยงด้านกลยุทธ์ ความเสี่ยงด้านชื่อเสียง และความเสี่ยงอื่น ๆ ที่มีนัยสำคัญ

ธนาคารกำหนดกรอบการบริหารเงินกองทุนเพื่อให้มั่นใจว่าระดับเงินกองทุนของธนาคารและกลุ่มธุรกิจ
ทางการเงินของธนาคารสอดคล้องกับระดับความเสี่ยง
ธนาคารติดตามและประเมินระดับความเพียงพอของเงินกองทุนอย่างสม่ำเสมอเพื่อให้มั่นใจว่า
ความต้องการเงินกองทุนทั้งในปัจจุบันและอนาคตสอดคล้องกับระดับความเสี่ยงที่ยอมรับได้
ธนาคารได้กำหนดขั้นตอนการปฏิบัติเพื่อให้เกิดการบริหารเงินกองทุนอย่างทันการ
และยังได้พัฒนาเครื่องมือการประมาณการเงินกองทุน
ตลอดจนการประเมินผลกระทบของสถานการณ์ภายนอกต่อเงินกองทุน
เครื่องมือเหล่านี้ช่วยให้การทดสอบภาวะวิกฤตมีประสิทธิภาพ
และส่งผลให้การประเมินผลกระทบต่อเงินกองทุนภายใต้ภาวะวิกฤตเป็นไปอย่างถูกต้อง

นอกจากนี้
กลุ่มงานบริหารความเสี่ยงยังทำหน้าที่บริหารความเพียงพอของเงินกองทุนสำหรับกลุ่มธุรกิจ
ทางการเงิน ตามหลักเกณฑ์การกำกับดูแลเงินกองทุนโดยทางการ Pillar 1
และได้นำกระบวนการประเมิน
ความเพียงพอของเงินกองทุนไปใช้กับบริษัทในกลุ่มธุรกิจทางการเงินของธนาคารในปี 2554

การควบคุมความเสี่ยงด้านเครดิต

ธนาคารแบ่งความรับผิดชอบการบริหารความเสี่ยงด้านเครดิตออกเป็น 2 หน่วยงาน ได้แก่
หน่วยงานที่ดูแลความเสี่ยงด้านเครดิตของกลุ่มลูกค้าธุรกิจ
และหน่วยงานที่ดูแลความเสี่ยงด้านเครดิตของสินเชื่อรายย่อย ทั้งสองหน่วยงานดำเนินการดังต่อไปนี้

ความเสี่ยงด้านเครดิตของกลุ่มลูกค้าธุรกิจ

ความเสี่ยงของลูกค้าในกลุ่มนี้จะถูกประเมินและพิจารณาเป็นรายลูกค้าโดยหน่วยงานที่ทำหน้าที่วิเคราะห์สินเชื่อซึ่งมีความชำนาญตามประเภทอุตสาหกรรม

ธนาคารพิจารณาความเหมาะสมของโครงสร้างสินเชื่อและการปรับลดความเสี่ยงเป็นหลักเกณฑ์การอนุมัติสินเชื่อใหม่หรือการทบทวนประจำปี
ธนาคารใช้อันดับความเสี่ยงของลูกค้าเป็นองค์ประกอบในการกำหนดอัตราดอกเบี้ยและวงเงินสินเชื่อ
โดยในปี 2554
ธนาคารได้นำเครื่องมือการจัดอันดับความเสี่ยงใหม่ที่พัฒนาโดยใช้แนวทางทางสถิติในการคำนวณหาค่าความน่าจะเป็นที่ลูกหนี้จะผิดนัดชำระหนี้
(Probability of Default: PD)
มาทดลองใช้คู่ขนานไปกับเครื่องมือจัดอันดับความเสี่ยงที่มีอยู่เดิม
และคาดว่าจะนำมาใช้เต็มรูปแบบในปี 2555
ธนาคารอยู่ในขั้นพัฒนาเครื่องมือการประมาณค่าความเสียหายที่อาจเกิดขึ้นเมื่อลูกหนี้ผิดนัดชำระหนี้
(Loss Given of Default :LGD) และเครื่องมือประมาณการยอดหนี้เมื่อลูกหนี้ผิดนัดชำระหนี้
(Exposure At Default :EAD) คาดว่าจะแล้วเสร็จในปี 2555
หน่วยงานที่ดูแลความเสี่ยงด้านเครดิตของกลุ่มลูกค้าธุรกิจจะดูแลจัดการความเสี่ยงทั้งในระดับรายลูกค้าและระดับพอร์ตสินเชื่ออย่างใกล้ชิด

ความเสี่ยงด้านเครดิตของสินเชื่อรายย่อย

สายงานบริหารความเสี่ยงสินเชื่อรายย่อยเป็นผู้กำหนดนโยบายบริหารความเสี่ยงและหลักเกณฑ์การพิจารณาอนุมัติสินเชื่อสำหรับสินเชื่อรายย่อย
โดยได้รับการอนุมัติจากคณะกรรมการบริหารความเสี่ยง
การอนุมัติและการกำหนดวงเงินจะพิจารณาจาก Application Scorecards
และจากประวัติการชำระหนี้ที่ได้รับจากเครดิตบูโร ธนาคารอาจขยายวงเงินโดยพิจารณาจาก
Behavior Scorecards กระบวนการอนุมัติสินเชื่อเป็นไปตามนโยบายที่ได้รับอนุมัติ
และอยู่ภายใต้ความรับผิดชอบของแผนกปฏิบัติการ
ธนาคารมีระบบการบริหารจัดการสินเชื่อค้างชำระแบบรวมศูนย์
โดยอยู่ภายใต้ความรับผิดชอบของแผนกงานติดตามเร่งรัดหนี้สิน
ซึ่งอยู่ภายใต้สังกัดแผนกปฏิบัติการกระบวนการ ที่ใช้เป็นระบบอัตโนมัติ ประกอบไปด้วย ระบบ auto
dialer และระบบคะแนนการติดตามหนี้ อนึ่ง ธนาคารอยู่ในระหว่างพัฒนาแบบจำลองค่า
PD/LGD/EAD สำหรับพอร์ตสินเชื่อรายย่อย
สำหรับธนาคารและบริษัทในกลุ่มธุรกิจการเงินของธนาคาร
เพื่อให้การบริหารพอร์ตมีประสิทธิภาพมากขึ้น
และเป็นการเตรียมความพร้อมสำหรับการดำรงเงินกองทุนภายใต้หลักเกณฑ์ Basel II Advanced
Internal Risk-Based Approach (A-IRB) ในอนาคต

การบริหารความเสี่ยงของประเทศคู่สัญญา

ธนาคารกำหนดวงเงินประเทศคู่สัญญาสำหรับการทำธุรกรรมกับคู่สัญญาที่มีภูมิลำเนาในต่างประเทศ
ตามลักษณะความเสี่ยงของประเทศนั้น ๆ
แนวทางปฏิบัตินี้เป็นทั้งการบริหารจัดการความเสี่ยงของประเทศคู่สัญญาและเป็นการป้องกันมิให้เกิดการกระจุกตัวของประเทศคู่สัญญามากเกินไป

การติดตาม และการทบทวนความเสี่ยงด้านสินเชื่อ

ธนาคารมีการติดตามและทบทวนความเสี่ยงของลูกค้าและพอร์ตสินเชื่ออย่างใกล้ชิดดังนี้

(1) ความเพียงพอของเงินสำรอง
ธนาคารมีการกันเงินสำรองตามหลักเกณฑ์ของธนาคารแห่งประเทศไทย
โดยกลุ่มงานวิเคราะห์ความเสี่ยงเป็นผู้ดูแลการคำนวณเงินกันสำรอง
และนำเสนอต่อประธานคณะเจ้าหน้าที่ด้านบริหารความเสี่ยงและประธานคณะเจ้าหน้าที่ด้านการเงินเพื่อพิจารณาและอนุมัติ
ธนาคารจัดสรร Specific Reserves ตามข้อกำหนดของทางการเช่นกัน

(2) การทบทวนความเสี่ยงประจำปี
ธนาคารจัดให้มีฝ่ายสอบทานสินเชื่อเป็นหน่วยงานกลางแยกต่างหากจากฝ่ายตรวจสอบภายในของธนาคาร
ทำหน้าที่สอบทานการดำเนินการบริหารความเสี่ยงด้านสินเชื่อทั้งหมด
ขอบเขตและแผนงานการสอบทานสินเชื่อของฝ่ายสอบทานสินเชื่อได้รับอนุมัติจากคณะกรรมการบริหารความเสี่ยงและคณะกรรมการธนาคารและการสอบทานครอบคลุมความถูกต้องของการจัดอันดับความเสี่ยง
การปฏิบัติตามเงื่อนไขที่ธนาคารกำหนด และการปฏิบัติตามข้อกำหนดของนโยบายสินเชื่อ

(3) การติดตามและการบริหารข้อมูลและสารสนเทศ
ธนาคารกำหนดให้มีการรายงานระดับความเสี่ยงด้านเครดิตต่อคณะกรรมการธนาคาร
คณะกรรมการที่เกี่ยวข้อง และผู้บริหารระดับสูง เป็นประจำ
โดยการรายงานประจำเดือนประกอบด้วยข้อมูลคุณภาพของพอร์ตสินเชื่อแยกตามประเภทวงเงิน
ระดับความเสี่ยง ภูมิภาค อุตสาหกรรม และระยะเวลาค้างชำระ เป็นต้น

(4) การทดสอบภาวะวิกฤต
กลุ่มงานบริหารความเสี่ยงเป็นผู้จัดทำการทดสอบภาวะวิกฤตตามนโยบายการทดสอบภาวะวิกฤตของธนาคาร
การทดสอบภาวะวิกฤตซึ่งจัดทำสำหรับพอร์ตสินเชื่อลูกค้าธุรกิจและพอร์ตสินเชื่อรายย่อย
โดยพิจารณาทั้งเหตุการณ์ที่เกิดขึ้นในอดีตและความคาดการณ์ด้านเศรษฐกิจมหภาคในอนาคต
เพื่อประเมินความเสียหายที่อาจเกิดขึ้นต่อเงินกองทุนของธนาคาร ผลการทดสอบภาวะวิกฤต
รวมถึงกลยุทธ์และแผนดำเนินการเพื่อป้องกันความเสียหายที่อาจเกิดขึ้นกับธนาคาร
จะถูกรายงานต่อคณะกรรมการบริหารความเสี่ยงและคณะกรรมการธนาคาร

(5) การบริหารจัดการบริษัทในกลุ่มธุรกิจทางการเงิน
ประธานคณะเจ้าหน้าที่ด้านบริหารความเสี่ยงเป็นผู้กำกับดูแลภาพรวมการบริหารความเสี่ยงบริษัทในกลุ่มธุรกิจการเงินของธนาคาร
การบริหารความเสี่ยงของบริษัทในกลุ่มต้องสอดคล้องกับกลยุทธ์การบริหารความเสี่ยงโดยรวมของธนาคาร
โดยบริษัทในกลุ่มต้องจัดให้มีทรัพยากรการบริหารความเสี่ยงและเครื่องมือการบริหารความเสี่ยงที่สอดคล้องกับระดับความเสี่ยงที่ยอมรับได้
และต้องสามารถจัดทำรายงานตามที่ธนาคารกำหนด การเปลี่ยนแปลงใด ๆ ในผลิตภัณฑ์ นโยบาย
และกระบวนการ ต้องได้รับอนุมัติจากประธานคณะเจ้าหน้าที่ด้านบริหารความเสี่ยง
และคณะกรรมการบริหารความเสี่ยง

(6) วิกฤตอุทกภัยปี 2554 กับการบริหารความเสี่ยงด้านปฏิบัติการ
ธนาคารมีการจัดเตรียมแผนความต่อเนื่องของธุรกิจมาก่อนหน้าและในช่วงวิกฤตอุทกภัยในปี 2554
ที่ผ่านมา ธนาคารสามารถดำเนินการตามแผนความต่อเนื่องของธุรกิจ
ทำให้สามารถผ่านช่วงภาวะวิกฤตได้โดยไม่เกิดการหยุดชะงักของระบบงานที่สำคัญแต่อย่างใด

หน่วยงานบริหารความเสี่ยงกลุ่มลูกค้าธุรกิจและหน่วยงานบริหารความเสี่ยงกลุ่มสินเชื่อรายย่อยได้ดำเนินการในเชิงรุกเพื่อให้คุณภาพพอร์ตสินเชื่อของธนาคารได้รับผลกระทบน้อยที่สุดจากวิกฤตอุทกภัยในปี
2554 ในกรุงเทพฯ และปริมณฑล
โดยธนาคารดำเนินการคัดรายชื่อลูกค้าทั้งในกลุ่มลูกค้าธุรกิจและกลุ่มสินเชื่อรายย่อยที่อาจได้รับผลกระทบจากอุทกภัย
และจัดทำแผนบรรเทาภาระหนี้ให้สอดคล้องกับความต้องการของลูกค้า
ตลอดจนเป็นไปตามหลักเกณฑ์และแนวทางของธนาคารแห่งประเทศไทย

(7) การจัดการสินเชื่อด้อยคุณภาพ
หน่วยงานนี้บริหารหนี้ที่มีปัญหาโดยพิจารณาเลือกวิธีที่ธนาคารจะได้รับการชำระหนี้สูงสุด
เพื่อให้เกิดความเสียหายน้อยที่สุดและเพื่อปรับปรุงคุณภาพสินทรัพย์โดยรวมของธนาคาร
นอกจากนี้หน่วยงานยังรับผิดชอบดำเนินการขายสินเชื่อด้อยคุณภาพตามแนวทางที่ได้รับอนุมัติจากคณะกรรมการธนาคาร
โดยในเดือนกันยายนและเดือนธันวาคม 2554 ธนาคารได้ขายสินเชื่อด้อยคุณภาพสองครั้ง
ส่งผลให้สามารถลดจำนวนสินเชื่อด้อยคุณภาพได้ถึง 8.9 พันล้านบาท

การบริหารความเสี่ยงด้านตลาด

วัตถุประสงค์

ความเสี่ยงด้านตลาด หมายถึง
ความเสี่ยงที่ก่อให้เกิดผลกระทบในทางลบต่อรายได้และเงินกองทุนอันเนื่องมาจากการเปลี่ยนแปลงทางด้านราคาของฐานะในบัญชีเพื่อการค้าและบัญชีเพื่อการธนาคารที่เกี่ยวข้องกับอัตราดอกเบี้ย
อัตราแลกเปลี่ยน ตราสารทุน และสินค้าโภคภัณฑ์
และโดยที่การเปลี่ยนแปลงทางด้านราคาเหล่านี้เป็นปัจจัยภายนอกที่อยู่เหนือการควบคุมของธนาคาร
ธนาคารจึงได้จัดให้มีกรอบการบริหารความเสี่ยงด้านตลาดเพื่อให้มีการบริหารที่เหมาะสมและมีประสิทธิภาพ
ทั้งในระดับธนาคารและระดับกลุ่มธุรกิจทางการเงินของธนาคาร นอกจากนี้
ธนาคารมีการดำรงเงินกองทุนที่สอดคล้องกับสถานะความเสี่ยง
และมีการตรวจสอบเพื่อให้กระบวนการบริหารความเสี่ยงของบริษัทในกลุ่มธุรกิจทางการเงินสอดคล้องกับการบริหารความเสี่ยงของธนาคารและเป็นไปตามเกณฑ์การกำกับดูแลของธนาคารแห่งประเทศไทย

หลักการ

ธนาคารตระหนักถึงความสำคัญของการบริหารความเสี่ยงด้านตลาด
โดยได้จัดให้มีการติดตามความเสี่ยงด้านตลาดผ่านระบบการควบคุมดูแลภายในและการกำหนดเพดานความเสี่ยงที่เหมาะสม
อีกทั้งมีการทบทวนนโยบายการบริหารความเสี่ยงอย่างสม่ำเสมอเพื่อให้สอดคล้องกับลักษณะ ปริมาณ
และความซับซ้อนของธุรกรรม และสอดคล้องกับสถานการณ์ตลาดที่เปลี่ยนแปลงไป นอกจากนี้
ยังจัดให้มีการควบคุมความเสี่ยงและแนวทางปฏิบัติภายในเพื่อให้มั่นใจว่า
การบริหารความเสี่ยงของกลุ่มธุรกิจทางการเงินมีประสิทธิภาพและสอดคล้องกับเกณฑ์การกำกับดูแลของธนาคารแห่งประเทศไทย

โครงสร้างการบริหารความเสี่ยง

คณะกรรมการธนาคารได้มอบหมายให้คณะกรรมการบริหารความเสี่ยงดูแลงานด้านการบริหารความเสี่ยงด้านตลาดของธนาคารตามขอบเขตและอำนาจการบริหารที่กำหนดไว้ในนโยบาย
โดยคณะกรรมการบริหารสินทรัพย์และหนี้สินซึ่งได้รับการแต่งตั้งจากคณะกรรมการเจ้าหน้าที่บริหารมีหน้าที่กำหนดแนวทางที่เหมาะสมในการบริหารสินทรัพย์
หนี้สิน และรายการนอกงบดุล
ธนาคารมีโครงสร้างองค์กรที่แบ่งแยกหน้าที่และความรับผิดชอบของหน่วยงานที่ทำธุรกรรม
หน่วยงานปฏิบัติการ และหน่วยงานบริหารความเสี่ยงอย่างชัดเจน
เพื่อป้องกันมิให้เกิดความขัดแย้งทางผลประโยชน์
โดยฝ่ายงานบริหารการเงินเป็นผู้จัดทำธุรกรรมภายใต้เพดานความเสี่ยงที่ได้รับการอนุมัติจากคณะกรรมการธนาคาร
และฝ่ายงานบริหารความเสี่ยงด้านการตลาดเป็นผู้ทำหน้าที่ประเมิน ติดตาม
และรายงานภาพรวมความเสี่ยงของธนาคาร

เครื่องมือวัดความเสี่ยง

ในปี 2554 ภาพรวมความเสี่ยงด้านตลาดของธนาคารอยู่ภายใต้เพดานความเสี่ยงที่ได้กำหนดไว้
โดยแนวทางในการประเมิน ควบคุม และติดตามความเสี่ยงด้านตลาดแบ่งออกเป็นสองส่วน คือ
การทำธุรกรรมในบัญชีเพื่อการค้าและการทำธุรกรรมในบัญชีเพื่อการธนาคาร ดังนี้

(1) ความเสี่ยงจากธุรกรรมในบัญชีเพื่อการค้า

ธนาคารใช้ Value-at-Risk (VaR) เป็นเครื่องมือในการประเมินความเสี่ยง
และกำหนดให้มีกระบวนการทดสอบความแม่นยำของแบบจำลอง (Back Testing)
เพื่อประเมินความน่าเชื่อถือของแบบจำลอง นอกจากนั้น ยังมีการทดสอบภาวะวิกฤต (Stress
Testing) เพื่อประเมินความสูญเสียภายใต้สถานการณ์วิกฤตที่อาจเกิดขึ้น

การเคลื่อนไหวรายวันของมูลค่า Value-at-Risk (VaR)

[] ของธนาคาร : 2553 และ 2554 (หน่วย : ล้านบาท)

(2) ความเสี่ยงจากธุรกรรมในบัญชีเพื่อการธนาคาร

ธนาคารมีการบริหารความเสี่ยงที่เกิดจากความแตกต่างของโครงสร้างอัตราดอกเบี้ยและฐานะทั้งในงบดุลและนอกงบดุล
(Mismatches) โดยจัดให้มีการประเมินผลกระทบต่อรายได้ดอกเบี้ยรับสุทธิ (Earning
Perspective) จากรายการสินทรัพย์ หนี้สินและฐานะนอกงบดุล
ที่อ่อนไหวต่อการเปลี่ยนแปลงของอัตราดอกเบี้ย ธนาคารวิเคราะห์ Re-pricing Gap
ทั้งภายใต้สถานการณ์จำลองแบบสถิตย์ (Static Simulation) และแบบพลวัต (Dynamic
Simulation) ขึ้นอยู่กับความคาดการณ์แนวโน้มอัตราดอกเบี้ย นอกจากนี้
ธนาคารประเมินความเสี่ยงด้านอัตราดอกเบี้ยที่อาจกระทบต่อมูลค่าทางเศรษฐกิจของส่วนของผู้ถือหุ้น
(Economic Value Perspective) ด้วย

ความอ่อนไหวต่อรายได้ดอกเบี้ยรับสุทธิของกลุ่มธุรกิจทางการเงิน

ณ วันที่ 31 ธันวาคม 2554 และวันที่ 31 ธันวาคม 2553

  ---------------------------- ---------- ---------- ---------- ----------
                               ณ วันที่ 31              ณ วันที่ 31   
                               ธันวาคม                ธันวาคม     
                               2554                  2553       

  (หน่วย : ล้านบาท)              -100 bps.  +100 bps.  -100 bps.  +100 bps.

  ผลกระทบต่อรายได้ดอกเบี้ยรับสุทธิ    301.36     -486.23    -546.71    240.05

  % ต่อรายได้ดอกเบี้ยรับสุทธิ         0.747%     -1.204%    -1.513%    0.664%
  ---------------------------- ---------- ---------- ---------- ----------

สินทรัพย์และหนี้สินของกลุ่มธุรกิจทางการเงิน ณ วันที่ 31 ธันวาคม 2554 และวันที่ 31 ธันวาคม
2553 วิเคราะห์ตามระยะเวลาคงเหลือก่อนปรับอัตราดอกเบี้ยครั้งต่อไป มีดังนี้

กลุ่มธุรกิจทางการเงิน – งบการเงินรวม ณ วันที่ 31 ธันวาคม 2554

+-----------------+------+------+------+------+--------+--------+------+
| (หน่วย : ล้านบาท) | 0-3  | มา   | มา   | มา   | เงินใ   | ไ      | รวม  |
|                 | เดือน | กกว่า | กกว่า | กกว่า | ห้สินเชื่อ | ม่มีภาระ |      |
|                 |      |      |      |      |        |        |      |
|                 |      | 3-12 | 1-5  | 5 ปี  | ด้อ     | ดอกเบี้ย |      |
|                 |      | เดือน | ปี    |      | ยคุณภาพ |        |      |
+-----------------+------+------+------+------+--------+--------+------+
| สินทรัพย์ทางการเงิน |      |      |      |      |        |        |      |
+-----------------+------+------+------+------+--------+--------+------+
| ราย             | 71   | -    | -    | -    | -      | 10,452 | 81   |
| การระหว่างธนาคาร | ,366 |      |      |      |        |        | ,818 |
|                 |      |      |      |      |        |        |      |
| และตลาดเงิน      |      |      |      |      |        |        |      |
+-----------------+------+------+------+------+--------+--------+------+
| เงินลงทุนสุทธิ      | 15   | 31   | 23   | 2    | -      | 7,342  | 81   |
|                 | ,975 | ,963 | ,770 | ,154 |        |        | ,204 |
+-----------------+------+------+------+------+--------+--------+------+
| เงินให้สินเชื่อ      | 442  | 69   | 126  | 6    | 29,536 | 77,037 | 751  |
|                 | ,472 | ,310 | ,436 | ,614 |        |        | ,405 |
+-----------------+------+------+------+------+--------+--------+------+
| หนี้สินทางการเงิน   |      |      |      |      |        |        |      |
+-----------------+------+------+------+------+--------+--------+------+
| เงินฝาก          | 370  | 147  | 21   | -    | -      | 20,317 | 560  |
|                 | ,958 | ,880 | ,385 |      |        |        | ,540 |
+-----------------+------+------+------+------+--------+--------+------+
| ราย             | 14   | 5    | 1    | 13   | -      | 1,811  | 23   |
| การระหว่างธนาคาร | ,861 | ,934 | ,121 |      |        |        | ,741 |
|                 |      |      |      |      |        |        |      |
| และตลาดเงิน      |      |      |      |      |        |        |      |
+-----------------+------+------+------+------+--------+--------+------+
| เงินกู้ยืม          | 106  | 53   | 28   | 20   | -      | 4      | 208  |
|                 | ,116 | ,743 | ,356 | ,044 |        |        | ,263 |
+-----------------+------+------+------+------+--------+--------+------+

กลุ่มธุรกิจทางการเงิน – งบการเงินรวม ณ วันที่ 31 ธันวาคม 2553

+----------------+------+------+------+------+--------+--------+------+
| (หน่วย :        | 0-3  | มา   | มา   | มา   | เงินใ   | ไ      | รวม  |
| ล้านบาท)        | เดือน | กกว่า | กกว่า | กกว่า | ห้สินเชื่อ | ม่มีภาระ |      |
|                |      |      |      |      |        |        |      |
|                |      | 3-12 | 1-5  | 5 ปี  | ด้อ     | ดอกเบี้ย |      |
|                |      | เดือน | ปี    |      | ยคุณภาพ |        |      |
+----------------+------+------+------+------+--------+--------+------+
| ส              |      |      |      |      |        |        |      |
| ินทรัพย์ทางการเงิน |      |      |      |      |        |        |      |
+----------------+------+------+------+------+--------+--------+------+
| รายก           | 62   | -    | -    | -    | -      | 12,135 | 74   |
| ารระหว่างธนาคาร | ,392 |      |      |      |        |        | ,527 |
|                |      |      |      |      |        |        |      |
| และตลาดเงิน     |      |      |      |      |        |        |      |
+----------------+------+------+------+------+--------+--------+------+
| เงินลงทุนสุทธิ     | 12   | 19   | 41   | 1    | -      | 4,256  | 78   |
|                | ,109 | ,006 | ,831 | ,158 |        |        | ,360 |
+----------------+------+------+------+------+--------+--------+------+
| เงินให้สินเชื่อ     | 413  | 84   | 69   | 3    | 38,149 | 65,063 | 674  |
|                | ,331 | ,482 | ,865 | ,706 |        |        | ,596 |
+----------------+------+------+------+------+--------+--------+------+
| หนี้สินทางการเงิน  |      |      |      |      |        |        |      |
+----------------+------+------+------+------+--------+--------+------+
| เงินฝาก         | 362  | 140  | 55   | -    | -      | 18,176 | 576  |
|                | ,794 | ,467 | ,042 |      |        |        | ,479 |
+----------------+------+------+------+------+--------+--------+------+
| รายก           | 37   | 2    | 1    | 67   | -      | 2,348  | 43   |
| ารระหว่างธนาคาร | ,775 | ,464 | ,108 |      |        |        | ,762 |
|                |      |      |      |      |        |        |      |
| และตลาดเงิน     |      |      |      |      |        |        |      |
+----------------+------+------+------+------+--------+--------+------+
| เงินกู้ยืม         | 23   | 26   | 29   | 20   | -      | 10     | 99   |
|                | ,175 | ,950 | ,219 | ,011 |        |        | ,365 |
+----------------+------+------+------+------+--------+--------+------+

ความต้องการเงินกองทุน

ธนาคารประเมินความเสี่ยงและรักษาระดับเงินกองทุนทั้งในระดับธนาคารและระดับกลุ่มธุรกิจทางการเงินตามวิธีมาตรฐาน
(Standardized Approach) ซึ่งเป็นแนวทางหนึ่งที่กำหนดโดยธนาคารแห่งประเทศไทย

ปริมาณความต้องการเงินกองทุนเพื่อรองรับความเสี่ยงด้านตลาด

ณ วันที่ 31 ธันวาคม 2554 และวันที่ 31 ธันวาคม 2553

(หน่วย : ล้านบาท)

  ----------------------------------------- -------------- --------------
  วิธีมาตรฐาน                                 2554           2553

  เงินกองทุนเพื่อรองรับความเสี่ยงด้านตลาดสุทธิ        300            254

  สินทรัพย์เสี่ยงเพื่อรับรองรับความเสี่ยงด้านตลาดสุทธิ    3,746          3,180
  ----------------------------------------- -------------- --------------

การบริหารความเสี่ยงด้านสภาพคล่อง

วัตถุประสงค์

ความเสี่ยงด้านสภาพคล่อง หมายถึง ความเสี่ยงที่อาจส่งผลกระทบต่อรายได้และเงินกองทุน
เนื่องมาจากการที่ธนาคารไม่สามารถชำระหนี้สินและภาระผูกพันเมื่อถึงกำหนด
หรือไม่สามารถเปลี่ยนสินทรัพย์เป็นเงินสดเมื่อต้องการ หรือไม่สามารถจัดหาเงินทุนได้เพียงพอ
หรือสามารถจัดหาเงินทุนได้แต่ด้วยต้นทุนที่สูงขึ้น
ความเสี่ยงด้านสภาพคล่องเกิดขึ้นทั้งจากปัจจัยภายในและภายนอกธนาคาร
ธนาคารจึงจัดให้มีนโยบายการบริหารความเสี่ยงด้านสภาพคล่องทั้งในระดับธนาคารและระดับกลุ่มธุรกิจทางการเงิน
เพื่อควบคุมและบริหารกระแสเงินสดให้สอดคล้องและเพียงพอกับความเสี่ยงทั้งในภาวะปกติและภาวะวิกฤต
ธนาคารมีการจัดทำแผนฉุกเฉินเพื่อเป็นการเตรียมความพร้อมรองรับในภาวะวิกฤต
และมีการเตรียมแผนจัดหาสภาพคล่องสำรอง (Contingency Funding Plans)
ตลอดจนตรวจสอบความพร้อมเหล่านี้อย่างสม่ำเสมอ นอกจากนั้น
ธนาคารยังทำการคาดการณ์เหตุการณ์ที่อาจก่อให้เกิดความเสี่ยงด้านสภาพคล่อง
และกำหนดกรอบการเตือนภัยล่วงหน้าทั้งหมดนี้
เพื่อให้การบริหารความเสี่ยงด้านสภาพคล่องของธนาคารเป็นไปอย่างมีประสิทธิภาพ

หลักการ

เพื่อให้สอดคล้องกับสภาวะการแข่งขันที่เข้มข้น ความซับซ้อน
และความหลากหลายของตลาดการเงินในประเทศไทย
ธนาคารจัดให้มีการดำรงสินทรัพย์สภาพคล่องตามข้อกำหนดของธนาคารแห่งประเทศไทย
และดำรงสภาพคล่องส่วนเกินในระดับที่สอดคล้องกับสถานการณ์ทางเศรษฐกิจ
เพื่อให้แน่ใจว่ามีกระแสเงินสดเพียงพอสำหรับการดำเนินธุรกิจทั้งของธนาคารและกลุ่มธุรกิจทางการเงิน
ธนาคารบริหารจัดการสภาพคล่องทั้งในเชิงปริมาณและเชิงคุณภาพเพื่อให้มั่นใจว่ามีการกระจายความเสี่ยงที่เหมาะสม
อีกทั้งคำนึงถึงโครงสร้างและพฤติกรรมการฝาก/ถอนเงินของลูกค้าเพื่อสร้างความสอดคล้องกับปริมาณความต้องการเงินสดในแต่ละช่วงเวลาและในระดับต้นทุนที่เหมาะสม

โครงสร้างการบริหารความเสี่ยง

คณะกรรมการธนาคารได้มอบหมายให้คณะกรรมการบริหารความเสี่ยงและคณะกรรมการบริหารสินทรัพย์และหนี้สินบริหารและควบคุมความเสี่ยงด้านสภาพคล่องให้สอดคล้องกับนโยบาย
โดยคณะกรรมการบริหารสินทรัพย์และหนี้สินมีหน้าที่ติดตามสถานะและความเสี่ยงด้านสภาพคล่องอย่างใกล้ชิด
ฝ่ายบริหารเงินมีหน้าที่ควบคุมระดับสภาพคล่องที่เหมาะสมของธนาคาร
และบริหารสภาพคล่องประจำวันให้สอดคล้องกับความต้องการกระแสเงินสดของธนาคารและกลุ่มธุรกิจทางการเงิน
รวมถึงวิเคราะห์แผนการบริหารสภาพคล่องเพื่อรองรับสถานการณ์ฉุกเฉิน ภายใต้สถานการณ์วิกฤต 2
ระดับ ได้แก่ ก) การขาดสภาพคล่องชั่วคราวอันเนื่องมาจากการดำเนินธุรกิจประจำวัน และ ข)
การขาดสภาพคล่องในระยะกลางและระยะยาว โดยมีคณะกรรมการบริหารสินทรัพย์และหนี้สิน
รับผิดชอบดำเนินการตามแผนบริหารจัดการภาวะวิกฤตสภาพคล่องผ่านทีมบริหารจัดการวิกฤตสภาพคล่อง
(Funding Crisis Management Team: FCMT)

เครื่องมือวัดความเสี่ยง

ในปี 2554
ภาพรวมระดับความเสี่ยงด้านสภาพคล่องอยู่ในเกณฑ์ที่ดีของระดับความเสี่ยงที่ยอมรับได้ของธนาคาร
ธนาคารใช้เครื่องมือต่าง ๆ ในการบริหารความเสี่ยงด้านสภาพคล่อง อาทิ
ประมาณการกระแสเงินสดและสภาพคล่อง (Cash flow/Liquidity Projection)
และวิเคราะห์ Liquidity Gap ระหว่างสินทรัพย์ หนี้สินและภาระผูกพัน
ตามระยะเวลาคงเหลือก่อนครบกำหนดสัญญา (Contractual Maturity)
โดยในการทำการวิเคราะห์ ธนาคารคำนึงถึงสถานการณ์ทั้งในภาวะปกติและภาวะวิกฤต
และปรับข้อมูลตามพฤติกรรม (Behavioral Maturity)
เพื่อให้สอดคล้องกับพฤติกรรมที่เกิดขึ้นจริง ทั้งหมดนี้
เพื่อให้มั่นใจว่าการรายงานและการติดตามความเสี่ยงด้านสภาพคล่องของธนาคารมีประสิทธิภาพ

นอกจากนี้
คณะกรรมการธนาคารยังได้กำหนดให้มีตัวชี้วัดความเสี่ยงด้านสภาพคล่องในลักษณะสัญญาณเตือนภัยล่วงหน้าอาทิ
Early Warning Point & Trigger Point ระดับการลดลงของเงินฝากรวมต่อวัน
และระดับเงินฝากสูงสุดต่อรายลูกค้า
เพื่อลดการกระจุกตัวของแหล่งเงินทุนของธนาคารและเพื่อเสริมสร้างอัตราส่วนด้านสภาพคล่อง
โดยมีสายงานบริหารการเงินทำหน้าที่นำเสนอแนวทางหรือกลยุทธ์ทางธุรกิจเพื่อบริหารความเสี่ยงด้านสภาพคล่องต่อคณะกรรมการบริหารสินทรัพย์และหนี้สิน
และมีฝ่ายบริหารความเสี่ยงด้านตลาดทำหน้าที่ประเมินและรายงานระดับความเสี่ยงด้านสภาพคล่องต่อคณะกรรมการบริหารสินทรัพย์และหนี้สิน

สินทรัพย์และหนี้สินของกลุ่มธุรกิจทางการเงิน ณ วันที่ 31 ธันวาคม 2554 และวันที่ 31 ธันวาคม
2553 วิเคราะห์ตามระยะเวลาคงเหลือก่อนครบกำหนดตามสัญญา ดังนี้

งบการเงินรวมของกลุ่มธุรกิจทางการเงิน ณ วันที่ 31 ธันวาคม 2554

+----------------+-----+-----+-----+-----+-----+------+------+-----+
| (หน่วย :        | เมื่อ | 0-3 | มาก | มาก | มาก | เ    | ไม่มี  | รวม |
| ล้านบาท)        |     | เ   | กว่า | กว่า | กว่า | งินให้ |      |     |
|                | ทวง | ดือน |     |     |     |      | ก    |     |
|                | ถาม |     | 3   | 1-5 | 5 ปี | ส    | ำหนด |     |
|                |     |     | -12 | ปี   |     | ินเชื่อ | เวลา |     |
|                |     |     | เ   |     |     | ด้อยค |      |     |
|                |     |     | ดือน |     |     | ุณภาพ |      |     |
+----------------+-----+-----+-----+-----+-----+------+------+-----+
| ส              |     |     |     |     |     |      |      |     |
| ินทรัพย์ทางการเงิน |     |     |     |     |     |      |      |     |
+----------------+-----+-----+-----+-----+-----+------+------+-----+
| รายก           | 10, | 70, | 200 | -   | -   | -    | 203  | 81, |
| ารระหว่างธนาคาร | 610 | 685 |     |     |     |      |      | 818 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินลงทุนสุทธิ     | 300 | 2,  | 24, | 44, | 2,  | -    | 7    | 81, |
|                |     | 224 | 827 | 345 | 166 |      | ,342 | 204 |
+----------------+-----+-----+-----+-----+-----+------+------+-----+
| เงินให้สินเชื่อ     | 6,  | 1   | 1   | 2   | 1   | 29   | -    | 7   |
|                | 401 | 64, | 42, | 46, | 60, | ,536 |      | 51, |
|                |     | 074 | 986 | 941 | 467 |      |      | 405 |
+----------------+-----+-----+-----+-----+-----+------+------+-----+
| หนี้สินทางการเงิน  |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินฝาก         | 2   | 1   | 1   | 21, | -   | -    | -    | 5   |
|                | 37, | 53, | 47, | 409 |     |      |      | 60, |
|                | 660 | 616 | 855 |     |     |      |      | 540 |
+----------------+-----+-----+-----+-----+-----+------+------+-----+
| รายก           | 3,  | 11, | 6,  | 1,  | 1   | -    | -    | 23, |
| ารระหว่างธนาคาร | 720 | 942 | 248 | 818 | 2.7 |      |      | 741 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินกู้ยืม         | -   | 1   | 53, | 28, | 20, | -    | -    | 2   |
|                |     | 06, | 744 | 359 | 044 |      |      | 08, |
|                |     | 116 |     |     |     |      |      | 263 |
+----------------+-----+-----+-----+-----+-----+------+------+-----+

งบการเงินรวมของกลุ่มธุรกิจทางการเงิน ณ วันที่ 31 ธันวาคม 2553

+----------------+-----+-----+-----+-----+-----+------+------+-----+
| (หน่วย :        | เมื่อ | 0-3 | มาก | มาก | มาก | เ    | ไม่มี  | รวม |
| ล้านบาท)        |     | เ   | กว่า | กว่า | กว่า | งินให้ |      |     |
|                | ทวง | ดือน |     |     |     |      | ก    |     |
|                | ถาม |     | 3   | 1-5 | 5 ปี | ส    | ำหนด |     |
|                |     |     | -12 | ปี   |     | ินเชื่อ | เวลา |     |
|                |     |     | เ   |     |     | ด้อยค |      |     |
|                |     |     | ดือน |     |     | ุณภาพ |      |     |
+----------------+-----+-----+-----+-----+-----+------+------+-----+
| ส              |     |     |     |     |     |      |      |     |
| ินทรัพย์ทางการเงิน |     |     |     |     |     |      |      |     |
+----------------+-----+-----+-----+-----+-----+------+------+-----+
| รายก           | 12, | 61, | 201 | 119 | -   | -    | 214  | 74, |
| ารระหว่างธนาคาร | 856 | 137 |     |     |     |      |      | 527 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินลงทุนสุทธิ     | -   | 8,  | 21, | 43, | 1,  | -    | 4    | 78, |
|                |     | 287 | 103 | 541 | 174 |      | ,255 | 360 |
+----------------+-----+-----+-----+-----+-----+------+------+-----+
| เงินให้สินเชื่อ     | 17, | 1   | 1   | 1   | 1   | 38   | -    | 6   |
|                | 356 | 53, | 50, | 80, | 34, | ,149 |      | 47, |
|                |     | 128 | 810 | 774 | 379 |      |      | 596 |
+----------------+-----+-----+-----+-----+-----+------+------+-----+
| หนี้สินทางการเงิน  |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินฝาก         | 2   | 1   | 1   | 55, | -   | -    | -    | 5   |
|                | 37, | 43, | 40, | 057 |     |      |      | 76, |
|                | 593 | 367 | 462 |     |     |      |      | 479 |
+----------------+-----+-----+-----+-----+-----+------+------+-----+
| รายก           | 4,  | 34, | 2,  | 2,  | 67  | -    | -    | 43, |
| ารระหว่างธนาคาร | 625 | 897 | 115 | 058 |     |      |      | 762 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินกู้ยืม         | -   | 23, | 26, | 29, | 20, | -    | -    | 99, |
|                |     | 175 | 951 | 228 | 011 |      |      | 365 |
+----------------+-----+-----+-----+-----+-----+------+------+-----+

อัตราส่วนสินทรัพย์สภาพคล่องต่อหนี้สินระยะสั้นของกลุ่มธุรกิจทางการเงิน

[]

โครงสร้างแหล่งเงินทุนของกลุ่มธุรกิจทางการเงิน

[]

ความเสี่ยงด้านปฏิบัติการ

วัตถุประสงค์

ความเสี่ยงด้านปฏิบัติการ หมายถึง
ความเสียหายที่อาจเกิดขึ้นจากความไม่เพียงพอหรือความบกพร่องของกระบวนการภายในระบบงาน
บุคลากร หรือจากเหตุการณ์ภายนอกองค์กร โดยรวมถึงความเสี่ยงด้านกฎหมาย
แต่ไม่รวมความเสี่ยงด้านกลยุทธ์และความเสี่ยงด้านชื่อเสียง
ความเสี่ยงด้านปฏิบัติการเป็นความเสี่ยงที่หลีกเลี่ยงไม่ได้ในการดำเนินธุรกิจการให้บริการลูกค้าและสร้างผลตอบแทนให้แก่ผู้ถือหุ้น
แต่ธนาคารและบริษัทในกลุ่มธุรกิจทางการเงินก็ได้กำหนดกรอบการบริหารความเสี่ยงด้านปฏิบัติการที่สอดคล้องกับข้อกำหนดของธนาคารแห่งประเทศไทยซึ่งรวมถึงการปฏิบัติตามเกณฑ์
Basel II
กรอบการบริหารนี้ส่งผลให้ธนาคารสามารถจัดการความเสี่ยงด้านปฏิบัติการอย่างมีประสิทธิภาพและสามารถควบคุมความเสี่ยงให้อยู่ในระดับที่ยอมรับได้

หลักการ

ธนาคารตระหนักถึงความสำคัญของความเสี่ยงด้านปฏิบัติการและดูแลให้มีทรัพยากรที่จำเป็นและเพียงพอในการบริหารจัดการให้ความเสี่ยงอยู่ในระดับที่ยอมรับได้
โดยส่งเสริมให้มีแนวทางการบริหารความเสี่ยงด้านปฏิบัติการที่โปร่งใสและเหมาะสม

โครงสร้างการบริหารความเสี่ยง

นโยบายการบริหารความเสี่ยงด้านปฏิบัติการกำหนดกรอบการดำเนินงานขั้นต่ำภายใต้หลักการแนวป้องกัน
3 ระดับเพื่อให้มั่นใจว่า
ธนาคารมีการกำกับดูแลการบริหารความเสี่ยงด้านปฏิบัติการที่เป็นอิสระและเพียงพอครอบคลุมทั้งธนาคารโดยหน่วยงานธุรกิจในฐานะเจ้าของความเสี่ยงด้านปฏิบัติการมีความรับผิดชอบเป็นอันดับแรกในการบริหารและจัดการความเสี่ยงที่เกิดขึ้นในการปฏิบัติงานประจำวันให้สอดคล้องกับนโยบาย

คณะกรรมการธนาคารกำหนดให้คณะกรรมการบริหารความเสี่ยงรับผิดชอบในการกำหนดนโยบาย
และดูแลให้มีการควบคุมความเสี่ยงอย่างเหมาะสม
ฝ่ายงานบริหารความเสี่ยงด้านปฏิบัติการซึ่งเป็นฝ่ายงานที่ดำเนินการอย่างเป็นอิสระและรายงานต่อประธานคณะเจ้าหน้าที่ด้านบริหารความเสี่ยงเป็นผู้รับผิดชอบจัดทำกรอบการบริหารความเสี่ยงด้านปฏิบัติการและเครื่องมือที่ใช้ในการวัดความเสี่ยง
และดูแลติดตามให้มีการปฏิบัติตามกรอบการบริหารที่กำหนด นอกจากนี้
หน่วยงานตรวจสอบภายในซึ่งมีความเป็นอิสระในการดำเนินการเช่นกันก็รับผิดชอบตรวจสอบความเหมาะสมของกรอบการบริหารและผลการควบคุมความเสี่ยงด้านปฏิบัติการด้วย

เครื่องมือวัดความเสี่ยง

ในปีที่ผ่านมา
ธนาคารได้ปรับปรุงเครื่องมือที่ใช้ในการบริหารและการวัดความเสี่ยงด้านปฏิบัติการสำหรับกลุ่มธุรกิจทางการเงินให้มีประสิทธิภาพมากยิ่งขึ้น

 การประเมินความเสี่ยงและการควบคุมความเสี่ยงด้วยตนเอง (RCSA):
ทุกหน่วยงานต้องระบุความเสี่ยงด้านปฏิบัติการในการปฏิบัติงานของตนเอง
และต้องประเมินระดับการควบคุมความเสี่ยงที่มีเพื่อให้มั่นใจว่าความเสี่ยงเหล่านี้ถูกควบคุมและจัดการภายใต้กรอบที่กำหนดไว้
โดยสามารถดำเนินการจัดการเพื่อลดความเสี่ยงที่มีได้อย่างทันท่วงที

 การจัดเก็บข้อมูลความเสียหายด้านปฏิบัติการ:
ทุกหน่วยงานทั้งในระดับธนาคารและกลุ่มธุรกิจทางการเงิน
ต้องรายงานข้อมูลความเสียหายด้านปฏิบัติการที่เกินกว่าระดับที่กำหนดไว้มาที่ฝ่ายบริหารความเสี่ยงด้านปฏิบัติการ
โดยธนาคารได้ขยายความหมายของ “ความเสียหาย” ให้ครอบคลุมถึงในกรณีที่เหตุการณ์นั้นๆ
เกือบจะเกิดขึ้น และจัดเก็บข้อมูลเหล่านี้ไว้ในฐานข้อมูลกลางของธนาคาร
สาเหตุและปัจจัยที่ทำให้เกิดเหตุการณ์ความเสียหายเหล่านี้จะถูกวิเคราะห์
และมีการดำเนินการเพื่อบรรเทาความเสียหายที่เกิดขึ้น นอกจากนี้
มีการส่งรายงานต่อผู้บริหารระดับสูงโดยพิจารณาตามระดับความรุนแรงของเหตุการณ์

 การบริหารการจัดจ้างภายนอก:
ธนาคารกำหนดนโยบายเพื่อเป็นแนวทางในการบริหารความเสี่ยงด้านปฏิบัติการที่อาจเกิดขึ้นจากการทำสัญญาว่าจ้างภายนอก
โดยจัดให้มีกระบวนการประเมินและติดตามความเสี่ยง
เพื่อให้มีความต่อเนื่องทั้งในแง่การดำเนินธุรกิจของธนาคาร
ความสามารถในการรองรับความต้องการของลูกค้า
และความสามารถของระบบในการรักษาข้อมูลของลูกค้าที่เหมาะสม

 การประเมินความเสี่ยงสำหรับผลิตภัณฑ์ กระบวนการ และระบบงานใหม่:
เป็นกระบวนการที่ทำให้มั่นใจว่าผลิตภัณฑ์ใหม่หรือการเปลี่ยนแปลงที่สำคัญในกระบวนการปฏิบัติงานและระบบงาน
ต้องผ่านการวิเคราะห์และประเมินความเสี่ยงที่อาจเกิดขึ้น และผ่านความเห็นชอบจากหน่วยงานต่าง
ๆ ที่เกี่ยวข้อง

 การบริหารความต่อเนื่องทางธุรกิจ:
เพื่อให้มั่นใจว่าธนาคารสามารถให้บริการลูกค้าได้อย่างต่อเนื่อง ธนาคารทำการวิเคราะห์ ประเมิน
และติดตามความเสี่ยงและปัจจัยความเสี่ยงที่อาจส่งผลต่อความต่อเนื่องของการดำเนินธุรกิจ อาทิ
เหตุการณ์รุนแรงทางการเมือง โรคระบาด การขัดข้องทางด้านเทคโนโลยี อุทกภัย และสิ่งอื่น ๆ
ที่ส่งผลกระทบด้านสิ่งแวดล้อม โดยธนาคารมีการจัดเตรียมและทบทวนสถานที่ทำงานฉุกเฉิน
แผนรองรับการทำงานกรณีฉุกเฉิน
เพื่อให้มั่นใจว่าธนาคารสามารถให้บริการลูกค้าและดำเนินธุรกิจได้อย่างต่อเนื่อง

 การรายงานความเสี่ยง: ทุกหน่วยงานในธนาคารต้องจัดทำรายงานความเสี่ยงด้านปฏิบัติการ
อาทิ ดัชนีวัดความเสี่ยงหลัก (KRI)
และการประเมินความเสี่ยงและการควบคุมความเสี่ยงด้วยตนเอง (RCSA)
ให้แก่ฝ่ายบริหารความเสี่ยงด้านปฏิบัติการเพื่อทำการวิเคราะห์ข้อมูล
ภาพรวมความเสี่ยงด้านปฏิบัติการของธนาคารจะถูกรายงานต่อคณะกรรมการบริหารความเสี่ยงและคณะกรรมการธนาคารอย่างสม่ำเสมอ
เพื่อการใช้ข้อมูลในการตัดสินใจแก้ปัญหาได้อย่างทันท่วงที

การดำรงเงินกองทุน

ในปัจจุบันธนาคารใช้วิธีมาตรฐานในการคำนวณเงินกองทุนรองรับความเสี่ยงด้านปฏิบัติการสำหรับกลุ่มธุรกิจทางการเงินของธนาคาร
รายละเอียดตัวเลขเงินกองทุนแสดงในตารางด้านล่าง

ตัวเลขเงินกองทุนของธนาคาร

ณ วันที่ 31 ธันวาคม 2554 และวันที่ 31 ธันวาคม 2553

(หน่วย : ล้านบาท)

  --------------------------------------------- ------------- ------------
  วิธีมาตรฐาน                                     2554          2553

  เงินกองทุนความเสี่ยงด้านปฏิบัติการ                    3,925         3,427

  มูลค่าเทียบเท่าสินทรัพย์เสี่ยงด้านปฏิบัติการ               49,068        42,841
  --------------------------------------------- ------------- ------------